b'\n_START_ARTICLE_\nLeta Dromantien\xc4\x97\n_START_SECTION_\nBiografija\n_START_PARAGRAPH_\n1964\xe2\x80\x931975\xc2\xa0m. mok\xc4\x97si \xc5\xa0iauli\xc5\xb3 5-ojoje vidurin\xc4\x97je mokykloje (Did\xc5\xbedvario gimnazija); 1975\xe2\x80\x931980\xc2\xa0m. studijavo \xc5\xa0iauli\xc5\xb3 pedagoginiame institute Defektologijos fakultete (v\xc4\x97liau Socialin\xc4\x97s gerov\xc4\x97s ir negal\xc4\x97s studij\xc5\xb3 fakultetas); 1983\xe2\x80\x931986\xc2\xa0m. Vilniaus universiteto aspirant\xc5\xabroje; 1987\xc2\xa0m. apgyn\xc4\x97 humanitarini\xc5\xb3 moksl\xc5\xb3 (istorija) daktaro disertacij\xc4\x85 (nostrifikuota Lietuvos moksl\xc5\xb3 taryboje 1993-11-11); 2005 Mykolo Romerio universitete (MRU) atliko habilitacin\xc4\x99 proced\xc5\xabr\xc4\x85 (socialiniai mokslai, vadyba)._NEWLINE_1980\xe2\x80\x932000\xc2\xa0m. \xc5\xa0iauli\xc5\xb3 pedagoginio instituto (nuo 1997\xc2\xa0m. \xc5\xa0iauli\xc5\xb3 universitetas (\xc5\xa0U)) d\xc4\x97stytoja ir 1993\xe2\x80\x931998\xc2\xa0m. \xc5\xa1io universiteto istorijos muziejaus ved\xc4\x97ja; 1993\xe2\x80\x932000\xc2\xa0m. Filosofijos ir istorijos katedros docent\xc4\x97; 1998\xe2\x80\x932000\xc2\xa0m. \xc5\xa0U mokslo prorektor\xc4\x97. 2000\xe2\x80\x932017\xc2\xa0m. Mykolo Romerio universiteto \xc4\xafvairi\xc5\xb3 fakultet\xc5\xb3 dekan\xc4\x97 (2000\xe2\x80\x932005- Socialinio darbo fakulteto, 2005\xe2\x80\x932013\xc2\xa0\xe2\x80\x93 Socialin\xc4\x97s politikos fakulteto, 2013\xe2\x80\x932016\xc2\xa0\xe2\x80\x93 Socialini\xc5\xb3 technologij\xc5\xb3 fakulteto, 2016\xe2\x80\x932017-Socialin\xc4\x97s gerov\xc4\x97s fakulteto dekan\xc4\x97); nuo 2000\xc2\xa0m. Socialin\xc4\x97s politikos katedros docent\xc4\x97, nuo 2005\xc2\xa0m.- profesor\xc4\x97; nuo 2013\xc2\xa0\xe2\x80\x93 Edukologijos ir socialinio darbo instituto profesor\xc4\x97. Nuo 2017\xc2\xa0m. bir\xc5\xbeelio 9 d.\xc2\xa0\xe2\x80\x93 Klaip\xc4\x97dos universiteto studij\xc5\xb3 prorektor\xc4\x97._NEWLINE_Nuo 1995\xc2\xa0m. Lietuvos politolog\xc5\xb3 asociacijos nar\xc4\x97, 1998\xe2\x80\x932001\xc2\xa0m. \xc5\xa1ios asociacijos tarybos nar\xc4\x97; nuo 2002\xc2\xa0m. Europos dekan\xc5\xb3 asociacijos nar\xc4\x97 (EUA DEAN); 2010\xe2\x80\x932015\xc2\xa0m. Tarptautin\xc4\x97s socialin\xc4\x97s gerov\xc4\x97s Tarybos Europos regiono (International Council of Social Welfare, European region) nar\xc4\x97; 2000\xe2\x80\x932015\xc2\xa0m. MRU Senato nar\xc4\x97; nuo 2011\xc2\xa0m.\xc2\xa0\xe2\x80\x93 MRU Tarybos nar\xc4\x97. MRU mokslo leidinio \xe2\x80\x9eSocialinis darbas\xe2\x80\x9c redaktori\xc5\xb3 kolegijos pirminink\xc4\x97 2002\xe2\x80\x932015\xc2\xa0m.; MRU mokslo leidinio \xe2\x80\x9eSocialini\xc5\xb3 moksl\xc5\xb3 studijos\xe2\x80\x9c redaktori\xc5\xb3 kolegijos nar\xc4\x97; tarptautinio mokslo leidinio \xe2\x80\x9eJournal of Research in Education and Training\xe2\x80\x9c redaktori\xc5\xb3 kolegijos nar\xc4\x97; nuo 2015 Europos Komisijos Mokslo tyrim\xc5\xb3 vykdomosios agent\xc5\xabros (Research Executive Agency (REA)) ekspert\xc4\x97; 2017\xc2\xa0m. LMT paskirta Lietuvos atstove \xc2\xa0\xc4\xaf ES COST veiklos CA16121 \xe2\x80\x9eNuo dalinimosi link tausojimo: socialini\xc5\xb3 technini\xc5\xb3 aspekt\xc5\xb3 bendradarbiavimo ekonomikoje analiz\xc4\x97\xe2\x80\x9c (From Sharing to Caring: Examining Socio-Technical Aspects of the Collaborave Economy) valdymo komitet\xc4\x85._NEWLINE_1998\xe2\x80\x931999 baig\xc4\x97 Bonos Europos politikos instituto ir Carl Duisberg Gesellschaft e. V. (CDG) fondo Europos integracijos d\xc4\x97stytoj\xc5\xb3 kursus ir \xc4\xafgijo ES studij\xc5\xb3 ekspert\xc4\x97s vard\xc4\x85; nuo 2002\xc2\xa0m. Jean Monnet\xc2\xa0 profesor\xc4\x97 (ES); 2011\xc2\xa0m. mok\xc4\x97si Harvardo universiteto (JAV) \xc5\xa0vietimo vadybos institute (Institute for Educational Management (IEM); 2010\xc2\xa0m.\xc2\xa0\xe2\x80\x93 dalyvavo MOSTA mokymuose \xe2\x80\x9eStudij\xc5\xb3 program\xc5\xb3 kokyb\xc4\x97s kriterijai\xe2\x80\x9c._NEWLINE_2017\xc2\xa0m. gegu\xc5\xbe\xc4\x97s 30 d. - 2019 m. kovo 5 d.Klaip\xc4\x97dos universiteto studij\xc5\xb3 prorektor\xc4\x97. Nuo 2019 m. kovo 5 d. Klaip\xc4\x97dos universiteto Sveikatos moksl\xc5\xb3 fakulteto l.e.p. dekan\xc4\x97.\n_START_SECTION_\nMokslin\xc4\x97 veikla\n_START_PARAGRAPH_\nSta\xc5\xbeuot\xc4\x97s: \xc5\xbdenevos Universitetas (\xc5\xa0veicarija), Haifos universitetas (Izraelis), Marmaros universitetas \xc2\xa0Stambule (Turkija), Milano Bikokos universitetas (Italija), Porto universitetas (Graikija) (2013\xe2\x80\x932015); Ryt\xc5\xb3 Karolinos universitetas (JAV, 2003); Centro Europos Universiteta Budape\xc5\xa1tas (Vengrija, 1998; 2004); Europos Tarybos pilietinio ugdymo kursai Birmingeme (JK, 2001) Naujosios Europos Koled\xc5\xbeas Krokuvoje (Lenkija, 1996); Kopenhagos Pedagogikos institutas, Rib\xc4\x97s mokytoj\xc5\xb3 seminarija, Haslevo mokytoj\xc5\xb3 seminarija (Danija, 1995, 1996, 1993) ir kt. Dalyvavo respublikin\xc4\x97se ir tarptautin\xc4\x97se konferencijose, skait\xc4\x97 paskaitas studentams Danijoje, \xc5\xa0vedijoje, Belgijoje, Norvegijoje, Suomijoje, Austrijoje, JAV, \xc2\xa0\xc4\x8cil\xc4\x97je, Belgijoje, Italijoje, Portugalijoje, Graikijoje, Turkijoje, Vokietijoje ir kt._NEWLINE_Viena ir su bendraautoriais para\xc5\xa1\xc4\x97 apie de\xc5\xa1imt monografij\xc5\xb3, vadov\xc4\x97li\xc5\xb3, metodini\xc5\xb3 priemoni\xc5\xb3; \xc2\xa0publikavo per keturiasde\xc5\xa1imt mokslo straipsni\xc5\xb3 Lietuvos ir u\xc5\xbesienio mokslin\xc4\x97je spaudoje.'